
JUDEŢUL BIHOR 

CONSILIUL LOCAL AL COMUNEI SÎNTANDREI 
PROCES –VERBAL

Încheiat cu ocazia şedinţei ordinare a Consiliului Local Sîntandrei

din data de 27 noiembrie 2018
Şedinţa ordinară a Consiliului Local Sîntandrei a fost convocată de Primar în baza Dispoziţiei nr. 203 din 23 noiembrie 2018, la şedinţă sunt prezenţi 14 consilieri din totalul de 15 consilieri în funcţie. Este absent motivat d-l consilier Dănuț Ioan Torjoc care a anunțat că din motive obiective nu poate participa la ședință.

La şedinţă participă: primarul comunei domnul Ioan Mărcuș, secretarul comunei doamna Dorina Ilea, consilierul în cadrul aparatului de specialitate al consiliului local domnișoara Paula - Anca Torjoc, doamna Nicoleta Spătar, șef birou Contabilitate.
Înaintea începerii propriu-zise a ședinței de Consiliu Local, având în vedere momentul aniversar consacrat celebrării Centenarului Marii Uniri, domnul Primar propune ca ședința de consiliu să debuteze cu intonarea imnului național.
În continurare, domnul primar prezintă Programul evenimentelor organizate cu ocazia celebrării Centenarului Marii Uniri, evenimente care vor avea loc în perioada 28 noiembrie – 2 decembrie 2018. 
Preşedintele de ședință, domnul consilier Toader Timiș, declară deschise lucrările şedinţei, şedinţa este statutară, îndeplinindu-se cvorumul legal necesar desfăşurării acesteia.

   La propunerea preşedintelui de şedinţă, se stabileşte ca modalitate de vot - votul deschis prin ridicarea mâinii.

Înainte de a se trece la Ordinea de zi propriu – zisă, dna secretar Dorina Ilea prezintă informarea primită pe e-mail în cursul zilei de 23 noiembrie 2018 de la numitul Șvab Nicolae Mihai, prezent în sala de ședință cu aparatura pregătită, înmânându-o domnului președinte de ședință pentru a o citi.
Domnul președinte citește informarea prin care domnul Șvab Nicolae Mihai intenționează să filmeze ședința de consiliu, motivând-o ca fiind o ședință publică.

Doamna secretar menționează că s-a transmis răspuns pe e-mail în cursul zilei de 27 noiembrie 2018, drept urmare citește conținutul acestuia: “În conformitate cu prevederile art. 42, alin (1) din Legea nr. 215 / 2001 a administraţiei publice locale, republicată, cu modificările și completările ulterioare: (1) Şedinţele consiliului local sunt publice, iar potrivit prevederilor Legii nr. 52 / 2003 privind transparenţa decizională în administraţia publică, art. 3, lit. i) ședința publică, este definită ca „ședinţa desfășurată în cadrul autorităților administrației publice și la care are acces orice persoană interesată”. Drept urmare, la sedința publică a consiliului local poate participa orice persoană care dorește să asiste la dezbaterea punctelor înscrise pe ordinea de zi, iar persoana care prezidează ședința publică oferă invitaților și persoanelor care participă din proprie inițiativă posibilitatea de a se exprima cu privire la problemele aflate pe ordinea de zi.

Publicitatea este asigurată prin afișarea la sediul primăriei şi după caz, pe pagina de internet o copie a procesului - verbal al şedinţei, astfel cum este prevăzut în art. 42 alin. 7 din Legea nr. 215 / 2001 – proces verbal încheiat potrivit art. 42 alin. (3), semnat de președintele de ședință și de secretarul unității administrativ teritoriale, în care se consemnează dezbaterile din ședințele consiliului local, precum și modul în care și – a exercitat votul fiecare consilier.

Dispozițiile privind participarea la procesul de luare a deciziilor sunt cuprinse în Secțiunea a 2-a a Cap. II din Legea nr. 53 / 2003. Art. 8 reglementează condițiile în care persoanele interesate pot  participa la lucrările sedințelor publice, iar art. 11 alin. 2 conține  prevederi exprese și distincte referitoare la înregistrările ședințelor publice: înregistrările sedințelor publice, cu exceptia celor prevăzute la art. 6, vor fi făcute publice, la cerere, în condițiile Legii nr.  544 / 2001  privind liberul acces la informațiile de interes  public. Astfel, din formularea acestui text rezultă că, înregistrările ședințelor publice sunt făcute de autoritățile administrației publice însele, iar publicitatea acestora -nu înregistrarea de către o altă persoană- se  face, la cerere, cu respectarea dispozițiilor Legii nr. 544 / 2001.


În calitate de participant, nu este posibil să înregistrați dvs. ședința publică, fără acordul președintelui de ședință care supune cererea dvs. aprobării Consiliului Local Sîntandrei.

Așadar, necesitatea solicitării acordului consiliului local pentru ca înregistrarea prin mijloace audio și video să fie făcută de o altă persoană nu poate fi considerată ca încălcând  publicitatea ședințelor consiliului local, atâta vreme cât toate cerințele legale care o reglementează sunt respectate.”
  În urma celor prezentate domnul Toader Timiș, președinte de ședință supune la vot intenția domnului Șvab Nicolae Mihai de a filma ședința. Domnul consilier Ciprian Mihai Fechetea dorește să sublinieze că având în vedere că la ședință nu se discută informații confidențele dumnealui votează pentru filmarea ședinței.

  Se supune la vot prin vot deschis cu ridicarea mâinii şi cu 1 vot „pentru”, 13 voturi „împotrivă” și fără „abțineri” este respinsă solicitarea acestuia de a filma ședința.

Drept
 urmare domnul Șvab Nicolae Mihai este invitat să rămână în sală la sedința publică a consiliului local și să asiste la dezbaterea punctelor înscrise pe ordinea de zi, fiind rugat să-și adune aparatura de filmat.
  În continuare, doamna secretar Dorina Ilea supune spre aprobare procesul verbal al ședinței anterioare, respective, procesul verbal al ședinței ordinare din data de 30.10.2018. 
  Doamna consilier Roxana Elena Lascu dorește să facă o precizare, și anume că la Hotărârea privind aprobarea ajustării începând cu data de 01.10.2018 a tarifelor la serviciile de salubrizare prestate de S.C. Compania Reosal S.A. în comuna Sîntandrei, s-a contabilizat greșit numărul voturilor, dumneai votând împotrivă nu abținându-se așa cum s-a comunicat ulterior. 

Doamna secretar Dorina Ilea, precizează că potrivit legii una dintre atribuțiile președintelui de ședință este asigurarea numărării voturilor şi anunţarea rezultatul votării cu precizarea voturilor „pentru” a voturilor „contra” şi a abţinerilor.
Nefiind alte probleme asupra conţinutului acestuia, se supune la vot, prin vot deschis cu ridicarea mâinii şi cu 14 voturi „pentru”, fără voturi „împotrivă” și fără „abțineri” este adoptată H.C.L. nr. 145 din 27.11.2018 privind aprobarea procesului verbal al şedinţei anterioare a Consiliului Local Sîntandrei. 
Președintele de ședință, prezintă proiectul ordinii de zi:
1. Proiect de hotărâre privind aprobarea depunerii cererii de finanțare și a proiectului “REALIZAREA UNEI CENTRALE DE PRODUCȚIE ENERGIE ELECTRICĂ ȘI ENERGIE TERMICĂ DIN BIOMASĂ ȘI DESEURI MUNICIPALE”, ca aplicant ASOCIAȚIA DE DEZVOLTARE INTERCOMUNITARĂ REOSAL, în Programul Operațional de Infrastructură Mare.

Inițiator: Primar Ioan Mărcuș

2. Proiect de hotărâre privind aprobarea aderării comunei Sîntandrei la Asociația de Dezvoltare Intercomunitară de utilitate publică pentru serviciul public de transport local “TRANSREGIO”.

Inițiator: Asociația Sântandrei Metropolitan Area
3. Proiect de hotărâre privind aprobarea rectificării bugetului local de venituri și cheltuieli al Comunei Sîntandrei pe anul 2018.
Inițiator: Primar Ioan Mărcuș

4. Privind aprobarea contului de execuție a bugetului de venituri și cheltuieli al Comunei Sîntandrei pentru trimestrul II și III al anului 2018.

Inițiator: Primar Ioan Mărcuș
5. Proiect de hotărâre privind aprobarea demarării procedurilor legale în vederea contractării unui împrumut bancar pentru investiții în valoare de 6.000.000 lei, pentru cofinanțarea unor proiecte finanțate din fonduri europene nerambursabile.
Inițiator: Primar Ioan Mărcuș
6. Proiect de hotărâre privind aprobarea efectuării operațiunilor notariale de dezlipire a terenului intravilan, proprietate private a comunei Sîntandrei, nr. Cadastral 58205, în suprafață de 1000 m.p., în 2 numere cadastrale – nr. 58520 – 500 mp., 58521 – 500 mp.

Inițiator: Primar Ioan Mărcuș

7. Proiect de hotărâre privind aprobarea efectuării operațiunilor notariale de dezlipire a terenului intravilan, proprietate private a comunei Sîntandrei, nr. cadastral 2547, în suprafață de 2503 mp., în 7 nr. cadastrale – nr.58531 – 463 mp., nr. 58514 – 471 mp., nr. 58515 – 437 mp., nr. 58516 – 219 mp., nr. 58517 – 473 mp., nr. 58518 – 424 mp., nr. 58519 – 16mp.

Inițiator: Primar Ioan Mărcuș

8. Proiect de hotărâre privind aprobarea efectuării operațiunilor notariale de dezlipire a terenului intravilan, proprietate private a comunei Sîntandrei, nr. cadastral 6763, în suprafață de 89 mp., în 2 nr. cadastrale – nr. 58522 – 23 mp., nr. 58523 – 66 mp.

Inițiator: Primar Ioan Mărcuș

9. Proiect de hotărâre privind aprobarea vânzării directe către domnul IVAN LEȚ ȘTEFAN, a terenului proprietate privată a comunei Sîntandrei, atribuit în folosință gratuită în conformitate cu prevederile Legii nr. 15 / 2003 în vederea construirii unei locuințe proprietate personală, situat în Sîntandrei, str. CÂNEPII, nr. 4, înscris în CF 772, nr. Cadastral 772, în suprafață de 504 mp.

Inițiator: Primar Ioan Mărcuș

10. Proiect de hotărâre privind aprobarea vânzării directe către domnul RADU LIVIU, a terenului proprietate private a comunei Sîntandrei, atribuit în folosință gratuită în conformitate cu prevederile Legii nr. 15/ 2003 în vederea construirii unei locuințe proprietate personal, situat în Sîntandrei, str. BERZEI, nr. 12, înscris în CF 2472, nr. Cadastral 2472 în suprafață de 400 mp.

Inițiator: Primar Ioan Mărcuș
11. Proiect de hotărâre privind aprobarea atribuirii de denumire de strada Pădurii pentru terenul intravilan aparținând domeniului public al comunei Sîntandrei, având categoria de folosință drum, identificat prin nr. cad. 10405, înscris în cartea funciară nr. 10405 Sîntandrei cu suprafața de 1714 mp, situat în localitatea Palota. 

Inițiator: Primar Ioan Mărcuș

12. Proiect de hotărâre privind acceptarea Declarației de renunțare și trecerea în domeniul public al Comunei Sîntandrei cu categoria de folosință de drum, a terenului intravilan în suprafață de 2137 mp identificat prin nr. Cad. 839 înscris în CF 839 Sîntandrei, situat în localitatea Sîntandrei, jud. Bihor, cu categoria de folosință de drum. 

Inițiator: Primar Ioan Mărcuș

13. Proiect de hotărâre privind acceptarea Declarației de renunțare și trecerea în domeniul public al Comunei Sîntandrei cu categoria de folosință de drum și atribuirea de denumire – strada Fagului, a terenului intravilan în suprafață de 301 mp identificat prin nr. Cad. 58409 înscris în CF 58409 Sîntandrei, situat în localitatea Sîntandrei, jud. Bihor.

Inițiator: Primar Ioan Mărcuș

14. Proiect de hotărâre privind însuşirea ofertei de donaţie fără sarcini făcută de către soții Grigoroșcuță Manuel și Grigoroșcuță Mariana – Corina a terenului în suprafață de 301 mp, identificat prin nr. cad. 58414, înscris în CF 58414 Sîntandrei, pentru constituire drum public și atribuirea de denumire – strada Fagului.

Inițiator: Primar Ioan Mărcuș

15. Proiect de hotărâre privind aprobarea Planului Urbanistic Zonal ”Parcelare teren pentru locuințe și funcțiuni complementare, nr. cad. 10487 (56246), localitatea Sîntandrei, comuna Sîntandre, județul Bihor”, având ca beneficiari: Peștean Dorin - Ionuț

Inițiator: Primar Ioan Mărcuș

16. Proiect de hotărâre privind aprobarea Planului Urbanistic Zonal ”Parcelare teren pentru locuințe și funcțiuni complementare, nr. cad. 2111, 58352, 58354, 38555, localitatea Sîntandrei, comuna Sîntandrei, județul Bihor”, având ca beneficiari: Andrișca Gheorghe, Cseh Ovidiu Alexandru și soția Cseh Daniela – Ioan, Șuteu Dumitru și soția Șuteu Ana.

Inițiator: Primar Ioan Mărcuș

17. Proiect de hotărâre privind aprobarea Planului Urbanistic Zonal ”Parcelare teren pentru locuințe și funcțiuni complementare, nr. cad. 7009, localitatea Sîntandrei, comuna Sîntandre, județul Bihor”, având ca beneficiari: Lencar Horea - Cristian

Inițiator: Primar Ioan Mărcuș

18. Proiect de hotărâre privind aprobarea Planului Urbanistic Zonal ”Parcelare teren și reglementare teren pentru amplasare de locuințe cu funcțiuni complementare, nr. cad. 56871 și 57617 localitatea Sîntandrei, comuna Sîntandrei, județul Bihor”, având ca beneficiari: Burda Ana și Bădulescu Alina - Daciana

Inițiator: Primar Ioan Mărcuș
19. Întrebări și interpelări.

Proiectul ordinii de zi așa cum a fost prezentat, este supus la vot, prin vot deschis prin ridicarea mâinii și cu 14 voturi “pentru”, fără voturi împotrivă, fără abțineri, este adoptată H.C.L. nr. 146 din 27.11.2018 privind aprobarea ordinii de zi propusă pentru şedinţa ordinară a Consiliului Local Sîntandrei din data de 27 noiembrie 2018.
Se trece la discutarea punctelor de pe Ordinea de zi:

La punctul 1 dl. consilier Toader Timiș, președinte de ședință, îi dă cuvântul d-lui Primar care prezintă proiectul de hotărâre privind aprobarea depunerii cererii de finanțare și a proiectului “REALIZAREA UNEI CENTRALE DE PRODUCȚIE ENERGIE ELECTRICĂ ȘI ENERGIE TERMICĂ DIN BIOMASĂ ȘI DESEURI MUNICIPALE”, ca aplicant ASOCIAȚIA DE DEZVOLTARE INTERCOMUNITARĂ REOSAL, în Programul Operațional de Infrastructură Mare.

Domnul Traian Cosor, participant la ședință, solicită ca această Centrală să fie și pentru dejecții.

Domnul consilier Sebastian Horea Șuteu precizează că nu s-a stabilit încă unde va fi amplasată și nici alte date exacte cu privire la funcționarea ei, în momentul de față dorind a se decide participarea la acest proiect.

Domnul Traian Cosor subliniază că cel mai indicat loc pentru amplasarea ei fiind în parcul industrial din Borș deoarece cu siguranță se va produce un deranj foarte mare în zonă.

Doamna Carmen Lezeu, participantă la ședință, precizează că nu există niciun proiect depus în acest sens, fiind binevenită această inițiativă. Întreținerea acestei investiții va fi foarte dificilă datorită plății taxelor pe care le va datora Statului Român – a se vedea în acest sens exemplul Instalației de biogaz din Seini.
Dl. Consilier Toader Timiș precizează că orașul Seini a fost prezentat la televizor ca fiind o realizare.

Dna. consilier Marinela Nadia Moș, președintele Comisiei Buget Finanţe, prezintă avizul favorabil al comisiei de specialitate.

Nefiind discuții cu privire la proiectul de hotărâre, dl. Consilier Toader Timiș, președinte de ședință, îl supune la vot , prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 147 din 27.11.2018 privind aprobarea depunerii cererii de finanțare și a proiectului “REALIZAREA UNEI CENTRALE DE PRODUCȚIE ENERGIE ELECTRICĂ ȘI ENERGIE TERMICĂ DIN BIOMASĂ ȘI DESEURI MUNICIPALE”, ca aplicant ASOCIAȚIA DE DEZVOLTARE INTERCOMUNITARĂ REOSAL, în Programul Operațional de Infrastructură Mare.
La punctul 2 de pe Ordinea de zi dl. consilier Toader Timiș, președinte de ședință, precizează că acest punct va fi retras de pe Ordinea de zi datorită faptului că nu a primit avizul favorabil al Comisiei de specialitate, dar din respect pentru inițiatorii Proiectului de hotărâre care sunt prezenți la ședință dorește să dea cuvântul acestora pentru a prezenta Proiectul.
Doamna Carmen Lezeu, președinta Asociației Sântandrei Metropolitan Area, subliniază că acest subiect a fost atât de discutat încât nu consideră că a mai rămas ceva de spus. Totodată dorește să sublinieze că acest proiect a fost abordat din punct de vedere al utilității publice, transportul public fiind la fel de important ca apa, gazul, drumurile sau canalizare, acesta fiind un barometru care ne indică calitatea vieții. Studiind Strategia a văzut că aceste aspecte au fost asumate la capitolul ”Viziune. Misiune.Obiectiv general” – persoane active care desfășoară activitatea în Oradea. Acest fapt aduce beneficii și dezvoltare pentru comună. Votul consilierilor exprimă viziunea față de modul în care se va dezvolta comuna în următorii ani, dacă se va dezvolta la fel ca Oradea sau la pas față de aceasta.

Domnul președinte de ședință Toader Timiș dă cuvântul și domnului primar pentru a exprima un punct de vedere cu privire la acest subiect. 

Domnul primar precizează că în momentul de față intenția Primăriei Sîntandrei nu e de a nu avea servicii de calitate în comună, motiv pentru care a și participat în primăvară la înființarea ADI Transregio, pentru ca toate comunele din zona metropolitană să devină membre. Totodată domnul primar nu înțelege cum putem fi acuzați de cineva că nu se vrea dezvoltarea comunei având în vedere că este devotat comunei fiind pe teren de la ora 07:00 a dimineții până la orele 19:00. În prezent avem un trasport public de calitate, neexistând nicio plângere înregistrată în ultimii 2-3 ani nici la Primăria Comunei Sîntandrei, nici la Consiliul Local Sîntandrei, care efectuează curse regulate și curse intermediare la fiecare 15 minute. Orice va fi în plus față de ce există în acest moment vor reprezenta costuri suplimentare care vor trebui suportate de căte Primărie.
Domnul consilier Ciprian Mihai Fechetea afirmă faptul că primăria și-ar putea permite aceste costuri, având în vedere că în prezent se cheltuie o mulțime de bani pe lucruri care nu au un impact atât de mare; trebuie ținut cont și de faptul că firma OTL oferă același număr de curse la un preț mai mic cu 10 lei, ceea ce înseamnă că a 12-a lună este gratis.
Domnii consilieri Daniela Achim și Sebastian Horea Șuteu doresc să știe până când garantează firma OTL acest preț.

Domnul consilier Ovidiu Alexandru Cseh citește răspunsul prevăzut la punctul 5 redactat în adresa înregistrată sub nr. 12613 / 30.10.2018 trimis de către OTL Primăriei Sîntandrei, punct care prevede ”Prețurile  biletelor și abonamentelor, prezentate la pct.1 au fost stabilite astfel încât să acopere în totalitate costurile de exploatare pe Linia Oradea – Sîntandrei – Palota, la valorile actuale ale prețurile, salariilor și taxelor.” – din acest răspuns reieșind că firma OTL garantează aceste prețuri fix o lună, deoarece Guvernul a anunțat creșterea salariului minim de la data de 01 ianuarie 2019.
Domnul consilier Ciprian Mihai Fechetea atrage atenția și asupra calității flotei.
Doamna consilier Daniela Achim atrage atenția asupra numărului redus de scaune pe care îl au mașinile de la firma OTL.

Cu privire la subvenții, domnul consilier Ciprian Mihai Fechetea afirmă că studenții nu ar trebui să primească subvenții la abonamentul de călătorie.
Domnul consilier Ovidiu Alexandru Cseh îl contrazice afirmând că mai ales această categorie de persoane ar trebui să primească subvenție.

Doamna Carmen Lezeu, afirmă că practic, prin votul consilierilor cele 1200 de semnături au fost ignorate, situație în care cel care va câștiga licitația va avea licența de transport pe următorii 7 ani.
Domnul președințe de ședință Toader Timiș subliniază că această afirmație este una greșită, nimeni nu poate garanta că nu se va schimba operatorul de transport, licitația care va avea loc fiind organizată conform prevederilor legale.
Domnul Traian Cosor, participant la ședință, afirmă că semnăturile au fost adunate conform legii, dorința locuitorilor fiind un transport caracterisic unei zone metropolitane, dumnealui neputând să înțeleagă de ce nu se face aderarea la Transregio.

Domnul consilier Ciprian Mihai Fechetea afirmă că acest vot reprezintă viziunea consilierilor pentru comuna noastră, mergem înspre Sânnicolau sau spre Oradea în viitor, deoarece neputând exista 2 operatori pe același traseu înseamnă că această decizie ne condamnă la același lucru până în anul 2026.

Domnul consilier Sebastian Horea Șuteu subliniază că este greșit să se facă astfel de afirmații, decizia aceasta neînsemnând că mergem spre V sau spre E, este o decizie luată pe baza informațiilor avute în momentul de față.

Domnul Primar menționează faptul că e conștient că toate aceste afirmații care se fac, sunt făcute cu alte scopuri, la fel cum s-au făcut și acele afirmații cu Drumul de legătură Sîntandrei – Oradea, sau când s-a afirmat că legăturile de apă și canal nu sunt făcute de Primăria Comunei Sîntandrei, ci de Compania de Apă, situație în care s-a convenit ca toate comunele din Zona Metropolitană să numească titular Compania de Apă pentru a fi mai ușor de efectuat demersurile necesare.
Nemaifiind alte discuții pe marginea acestui subiect, dl. Consilier Toader Timiș, președinte de ședință, decide trecerea la următorul punct de pe Ordinea de zi.
La punctul 3 de pe Ordinea de zi, dl. Consilier Toader Timiș, președinte de ședință îi dă cuvântul d-nei Nicoleta Spătar, care prezintă materialul cu privire la proiectul de hotărâre privind aprobarea rectificării bugetului local de venituri și cheltuieli al Comunei Sîntandrei pe anul 2018, menționând că la întocmirea proiectului s-au avut în vedere :
- Contractul de finanţare nr. 5746 / 18.07.2016 încheiat între Ministerul Dezvoltării Regionale și Administrației Publice și UAT Sîntandrei pentru Programul Național de dezvoltare locală – Subprogramul Modernizarea satului românesc – domeniul construirea / modernizarea / reabilitarea drumurilor publice clasificate și încadrate în conformitate cu prevederile legale în vigoare ca drumuri județene, drumuri de interes local, respectiv drumuri comunale și / sau drumuri publice din interiorul localităților, pentru realizarea obiectivului de investiții: “MODERNIZARE STRĂZI ÎN COMUNA SÎNTANDREI”;

- Documentația trimisă către Ministerul Dezvoltării Regionale și Administrației Publice în vederea decontării lucrărilor efectuate în sumă de 1813.00 mii lei pentru finanțarea obiectivului mai sus menționat pe articolul 21A426500 “Finanțarea Programului Național de Dezvoltare Locală”, iar la partea de cheltuială suma fiind cuprinsă la cap. 840303 „Strazi” art. 710101.

D-na. consilier Marinela Nadia Moș, președintele Comisiei Buget Finanțe, prezintă avizul favorabil al comisiei de specialitate.

Totodată doamna consilier Simona Claudia Oșvat, președintele comisiei de învățământ, prezintă avizul favorabil al comisiei de specialitate.


Nefiind discuții pe marginea acestui punct, dl. Consilier Toader Timiș, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 148 din 27.11.2018 privind aprobarea rectificării bugetului local de venituri și cheltuieli al Comunei Sîntandrei pe anul 2018.
Se discută în continuare punctul 4 de pe ordinea de zi, respectiv: Proiect de hotărâre privind aprobarea contului de execuție a bugetului de venituri și cheltuieli al Comunei Sîntandrei pentru trimestrul II și III al anului 2018. Dna. Nicoleta Spătar prezintă proiectul, precizând că la întocmirea proiectului s-au avut în vedere prevederile art. 49 alin. 12 din Legea nr. 273/2006 privind finanțele publice locale, modificată și completată în care “…ordonatorii principali de credite au obligația de a prezenta în ședinta publică, spre analiză și aprobare de către autoritățile deliberative, execuția bugetelor întocmite pe cele două secțiuni, în luna următoare încheierii trimestrului.” În cazul de față se prezintă spre aprobare execuția trimestrului II și III al anului 2018, conform anexelor.

D-na. consilier Marinela Nadia Moș, președintele Comisiei Buget Finanțe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Toader Timiș, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 149 din 27.11.2018 privind aprobarea contului de execuție a bugetului de venituri și cheltuieli al Comunei Sîntandrei pentru trimestrul II și III al anului 2018.
La punctul 5 de pe ordinea de zi, dl. Consilier Toader Timiș, președinte de ședință îi dă cuvântul d-nei Nicoleta Spătar care prezintă Proiectul de hotărâre privind aprobarea demarării procedurilor legale în vederea contractării unui împrumut bancar pentru investiții în valoare de 6.000.000 lei, pentru cofinanțarea unor proiecte finanțate din fonduri europene nerambursabile, precizând că pentru asigurarea resurselor necesare realizării investițiilor publice de interes local, în condițiile în care bugetul local nu dispune de resurse proprii, este necesar a fi demarată procedura pentru contractarea unui împrumut bancar intern în lei pentru asigurarea finanțării / cofinanțării proiectelor locale de dezvoltare, în conformitate cu prevederile art. 61, alin (1) din Legea nr. 273 / 2006 – privind finanțele publice locale: „ Consiliile locale, județene și Consiliul General al Municipiului București, după caz, pot aproba contractarea sau garantarea de împrumuturi interne ori externe pe termen scurt, mediu și lung, pentru realizarea de investiții publice de interes local, precum și pentru refinanțarea datoriei publice locale”.

De asemenea, conform prevederilor de la art. 63, alin. (4) din Legea nr. 273 / 2006 – privind finanțele publice locale: „unităților administrativ teritoriale li se interzice accesul la împrumuturi sau să garanteze orice fel de împrumut, dacă totalul datoriei anuale (angajate sau ce urmează a fi angajate) .... depășește limita de 30 % din totalul veniturilor prevăzute la art. 5, alin. (1), lit. (a)”.

Veniturile bugetului local ce se iau în calcul la stabilirea limitei maxime de îndatorare sunt formate din: impozite, taxe, contribuții, alte vărsăminte, alte venituri și cote defalcate din impozitul pe venit. În acest context, situația veniturilor estimate de încasat și calculul plafonului maxim de îndatorare până în anul 2029 sunt prezentate în anexele nr. 1 și 2 la acest proiect.

Domnul consilier Ciprian Mihai Fechetea, dorește să știe dacă au primit materialul complet deoarece în acele anexe nu era prevăzută nicio investiție pe fonduri europene.

Domnul primar subliniază că avem proiecte finanțate pe fonduri europene, dar nu pentru acele proiecte solicităm cofinanțare. 

D-na. consilier Marinela Nadia Moș, președintele Comisiei Buget Finanțe, prezintă avizul favorabil al comisiei de specialitate.

Nefiind alte discuții pe marginea acestui punct, dl. Consilier Toader Timiș, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 150 din 27.11.2018 privind aprobarea contractării unei finanţări rambursabile interne în valoare de 6.000.000 lei.
   
La punctul 6 de pe ordinea de zi dl. Consilier Toader Timiș, președinte de ședință îi dă cuvântul d-lui Primar care prezintă proiectul de hotărâre privind aprobarea efectuării operațiunilor notariale de dezlipire a terenului intravilan, proprietate private a comunei Sîntandrei, nr. Cadastral 58205, în suprafață de 1000 m.p., în 2 numere cadastrale – nr. 58520 – 500 mp., 58521 – 500 mp.
Dna. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Toader Timiș, președinte de ședință, îl supune la vot, şi prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 151 din 27.11.2018 privind aprobarea efectuării operaţiunilor notariale de dezlipire a terenului intravilan aparţinând domeniului privat al comunei Sîntandrei, în suprafaţă de 1000 mp, identificat prin nr. cadastral 58205, înscris în CF 58205 Sîntandrei.

La punctul 7 de pe ordinea de zi, dl. Primar prezintă proiectul de hotărâre privind aprobarea efectuării operațiunilor notariale de dezlipire a terenului intravilan, proprietate private a comunei Sîntandrei, nr. cadastral 2547, în suprafață de 2503 mp., în 7 nr. cadastrale – nr.58531 – 463 mp., nr. 58514 – 471 mp., nr. 58515 – 437 mp., nr. 58516 – 219 mp., nr. 58517 – 473 mp., nr. 58518 – 424 mp., nr. 58519 – 16mp.
Dna. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Toader Timiș președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 152 din 27.11.2018 privind aprobarea efectuării operaţiunilor notariale de dezlipire a terenului intravilan aparţinând domeniului privat al comunei Sîntandrei, în suprafaţă de 2503 mp, identificat prin nr. cadastral 2547, înscris în CF 2547 Sîntandrei.

   La punctul 8 de pe ordinea de zi, dl. Primar prezintă proiectul de hotărâre privind privind aprobarea efectuării operațiunilor notariale de dezlipire a terenului intravilan, proprietate private a comunei Sîntandrei, nr. cadastral 6763, în suprafață de 89 mp., în 2 nr. cadastrale – nr. 58522 – 23 mp., nr. 58523 – 66 mp.

Dna. consilier Georgeta Mihalca, președintele Comisiei Juridice, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Toader Timiș, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 153 din 27.11.2018 privind aprobarea efectuării operaţiunilor notariale de dezlipire a terenului intravilan aparţinând domeniului privat al comunei Sîntandrei, în suprafaţă de 89 mp, identificat prin nr. cadastral 6763, înscris în CF 6763 Sîntandrei.

Se trece la discutarea punctului 9 al ordinii de zi, Proiect de hotărâre privind aprobarea vânzării directe către domnul Ivan Leț Ștefan, a terenului proprietate privată a comunei Sîntandrei, atribuit în folosință gratuită în conformitate cu prevederile Legii nr. 15 / 2003 în vederea construirii unei locuințe proprietate personală, situat în Sîntandrei, str. Cânepii, nr. 4, înscris în CF 772, nr. Cadastral 772, în suprafață de 504 mp.
Dna. consilier Marinela Nadia Moș, președintele Comisiei Buget Finanţe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Toader Timiș, președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 154 din 27.11.2018 privind însuşirea de către Consiliul Local Sîntandrei a raportului de evaluare în vederea vânzării prin exercitarea dreptului de preempțiune, a terenului proprietate privată a comunei Sîntandrei, identificat prin CF 772 Sîntandrei, nr. cadastral 772, în suprafaţă de 504 mp, situat în localitatea Sîntandrei, str. Cânepii nr. 4. 

La punctul 10 al ordinii de zi, dl. Consilier Toader Timiș, preşedinte de ședință, dă cuvântul d-lui primar care prezintă Proiectul de hotărâre privind privind aprobarea vânzării directe către domnul Radu Liviu, a terenului proprietate private a comunei Sîntandrei, atribuit în folosință gratuită în conformitate cu prevederile Legii nr. 15/ 2003 în vederea construirii unei locuințe proprietate personal, situat în Sîntandrei, str. Berzei, nr. 12, înscris în CF 2472, nr. Cadastral 2472 în suprafață de 400 mp.

Domnul consilier Radu Constantin, precizează că la acest punct al ordinii de zi, are un interes față de problema care se dezbate anunțând abținerea de la vot, retragerea din sala de ședințe pe perioada deliberării și cere consemnarea acestora în procesul verbal.
Dna. consilier Marinela Nadia Moș, președintele Comisiei Buget Finanţe, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Toader Timiș, președinte de ședință, îl supune la vot, prin vot deschis prin ridicarea mâinii și cu 13 voturi „pentru”, fără voturi „împotrivă” și 1 „abținere”, este adoptată H.C.L. nr. 155 din 27.11.2018 Privind aprobarea vînzării directe către domnul Radu Liviu Constantin, a terenului proprietate privată a comunei Sîntandrei atribuit în folosință gratuită în conformitate cu prevederile Legii nr. 15 / 2003 în vederea construirii unei locuințe proprietate personală, situat în Sîntandrei, str. Berzei nr. 12, nr. cadastral 2472, înscris în CF 2472 Sîntandrei.

  La punctul 11 al ordinii de zi, dl. Consilier Toader Timiș preşedinte de ședință, dă cuvântul d-lui Primar care prezintă Proiectul de hotărâre privind aprobarea atribuirii de denumire de strada Pădurii pentru terenul intravilan aparținând domeniului public al comunei Sîntandrei, având categoria de folosință drum, identificat prin nr. cad. 10405, înscris în cartea funciară nr. 10405 Sîntandrei cu suprafața de 1714 mp, situat în localitatea Palota.


Domnul consilier Ciprian Mihai Fechetea dorește să știe dacă acel drum va avea 56 m.


Dl. consilier Sebastian Horea Şuteu precizează că această stradă a fost aprobată printr-un PUZ anterior, acum atribuindu-se doar denumirea străzii, nediscutându-se detalii tehnice.


Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Toader Timiș președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 156 din 27.11.2018 privind atribuirea de denumire de strada Pădurii pentru terenul intravilan proprietatea publică a comunei Sîntandrei, având categoria de folosință drum, în suprafață de 1.714 mp, situat în localitatea Palota, identificat prin nr. cadastral 10405, înscris în CF 10405 Sîntandrei.


La punctul 12 dl. Consilier Toader Timiș preşedinte de ședință, dă cuvântul d-lui primar care prezintă Proiectul de hotărâre privind acceptarea Declarației de renunțare și trecerea în domeniul public al Comunei Sîntandrei cu categoria de folosință de drum, a terenului intravilan în suprafață de 2137 mp identificat prin nr. Cad. 839 înscris în CF 839 Sîntandrei, situat în localitatea Sîntandrei, jud. Bihor, cu categoria de folosință de drum.

Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Toader Timiș președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 157 din 27.11.2018 privind acceptarea Declarației pentru renunțarea la dreptul de proprietate și trecerea în domeniul public al Comunei Sîntandrei a terenului intravilan în suprafață de 2.137 mp identificat prin nr. cadastral 839 înscris în CF 839 Sîntandrei, situat în localitatea Sîntandrei, jud. Bihor, cu categoria de folosință de drum – str. Macului.


La punctul 13 al ordinii de zi, dl. Consilier Toader Timiș preşedinte de ședință, dă cuvântul d-lui Primar care prezintă Proiectul de hotărâre privind acceptarea Declarației de renunțare și trecerea în domeniul public al Comunei Sîntandrei cu categoria de folosință de drum și atribuirea de denumire – strada Fagului, a terenului intravilan în suprafață de 301 mp identificat prin nr. Cad. 58409 înscris în CF 58409 Sîntandrei, situat în localitatea Sîntandrei, jud. Bihor, precizând că terenul la care s-a renunțat se află la sud de str. Râturi cu intrare din str. Bujac și a rezultat din dezmembrarea lotului cu nr. cad. 2978, conform P.U.Z ”Parcelare teren pentru locuințe și funcțiuni compementare str. Bujac nr. 15 și 17 loc. Sîntandrei” aprobat prin HCL Sîntandrei nr. 105 din 24.08.2018, inițiat de soții Grigoroșcuță și SC Malinco Prodex SRL.
Imobilul cu nr. cad. 58409 are destinația de drum cu lățimea de 6 m, și reprezintă jumătate din viitorul drum cu lățimea de 12 m ce va asigura accesul la 7 parcele pentru locuințe situate de o parte și alta a acestuia. Împreună cu terenul alăturat având nr. cad. 58414 se va constitui drum cu denumirea de str.Fagului.

Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Toader Timiș președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 158 din 27.11.2018 privind acceptarea Declarației de renunțare și trecerea în domeniul public al Comunei Sîntandrei cu categoria de folosință de drum și atribuirea de denumire – strada Fagului, a terenului intravilan în suprafață de 301 mp identificat prin nr. Cad. 58409 înscris în CF 58409 Sîntandrei, situat în localitatea Sîntandrei, jud. Bihor.
La punctul 14 al ordinii de zi, dl. Consilier Toader Timiș preşedinte de ședință, dă cuvântul d-lui Primar care prezintă Proiectul de hotărâre privind însuşirea ofertei de donaţie fără sarcini făcută de către soții Grigoroșcuță Manuel și Grigoroșcuță Mariana – Corina a terenului în suprafață de 301 mp, identificat prin nr. cad. 58414, înscris în CF 58414 Sîntandrei, pentru constituire drum public și atribuirea de denumire – strada Fagului, precizând că acest teren se află la sud de str. Râturi cu intrare din str. Bujac și a rezultat din dezmembrarea lotului cu nr. cad. 2524, conform P.U.Z ”Parcelare teren pentru locuințe și funcțiuni compementare str. Bujac nr. 15 și 17 loc. Sîntandrei” aprobat prin HCL nr. 105 din 24.08.2018, inițiat de soții Grigoroșcuță și SC Malinco Prodex SRL.
Imobilul cu nr. cad. 58414 are destinația de drum cu lățimea de 6 m și reprezintă jumătate din viitorul drum cu lățimea de 12 m ce va asigura accesul la 7 parcele pentru locuințe situate de o parte și alta a acestuia. 
La acest moment există declarația de renunțare la terenul cu nr. cad. 58409 pentru cealaltă jumătate de drum, din partea doamnelor Hule Maria și Rusu Valeria, coproprietare teren cumpărat de la SC Malinco Prodex SRL, pentru completarea viitorului drum.

Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Toader Timiș președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 159 din 27.11.2018 privind însuşirea ofertei de donaţie fără sarcini făcută de către Grigoroșcuță Manuel cu soția Grigoroșcuță Mariana - Corina în calitate de proprietari, a terenului intravilan în suprafață de 301 mp, cu nr. cadastral 58414, înscris în CF nr. 58414, pentru constituire drum public și atribuire denumire – strada Fagului.

La punctul 15 al ordinii de zi, dl. Consilier Toader Timiș preşedinte de ședință, dă cuvântul d-lui Primar care prezintă Proiectul de hotărâre privind aprobarea Planului Urbanistic Zonal ”Parcelare teren pentru locuințe și funcțiuni complementare, nr. cad. 10487 (56246), localitatea Sîntandrei, comuna Sîntandre, județul Bihor”, având ca beneficiari: Peștean Dorin - Ionuț, precizând că zona luată în considerare este situată în intravilan, în partea de nord - est a localității, între străzile Arinului și Râturi, având la vest strada Gorunului cu parcele pentru locuințe pe o singură parte și la est terenuri agricole în intravilan. Conform PUG 2006 valabil, aceasta se află în UTR 4 – L3 subzonă cu funcțiune predominantă de locuire și functiuni complementare, cu interdicție de construire până la întocmire de PUZ.

PUZ - ul este generat de terenul identificat prin nr. cad. 10487, înscris în CF nr. 10487 (CF sporadic nr.56246), cu suprafața de 2900 mp, aflat în proprietatea lui Peștean Dorin - Ionuț. Accesul la teren se face din drumul județean DJ 797, pe străzi existente și la final din str. Arinului.
 
Prin P.U.Z. se propune parcelarea terenului în 6 parcele pentru construire locuințe, amplasate pe o singură parte a unui drum deja existent - str. Gorunului cu profil de 9 m, cu loc de întoarcere la capătul opus accesului. Parcela de colț, adiacentă străzii Arinului este teșită la intersecția cu aceasta pentru asigurarea vizibilității.
Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.

Nefiind discuții pe marginea acestui punct, dl. Consilier Toader Timiș președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 160 din 27.11.2018 privind aprobarea Planului Urbanistic Zonal ”Parcelare teren pentru locuințe și funcțiuni complementare, nr. cad. 10487 (56246) localitatea Sîntandrei, comuna Sîntandrei”, având ca beneficiar: Peștean Dorin – Ionuț.

        La punctul 16 al ordinii de zi, dl. Consilier Toader Timiș preşedinte de ședință, dă cuvântul d-lui Primar care prezintă Proiectul de hotărâre privind aprobarea Planului Urbanistic Zonal ”Parcelare teren pentru locuințe și funcțiuni complementare, nr. cad. 2111, 58352, 58354, 38555, localitatea Sîntandrei, comuna Sîntandrei, județul Bihor”, având ca beneficiari: Andrișca Gheorghe, Cseh Ovidiu Alexandru și soția Cseh Daniela – Ioan, Șuteu Dumitru și soția Șuteu Ana.
 
   Zona luată în considerare este situată în intravilan, în partea de est a localității, între străzile Arinului și Râturi,între parcelările străzii Pajiștei și străzii Arinului (apendic). Conform PUG 2006 valabil, aceasta se află în UTR 4 – L3 subzonă cu funcțiune predominantă de locuire și functiuni complementare, cu interdicție de construire până la întocmire de PUZ.

 
   Terenul studiat este compus din următoarele parcele identificate prin nr. cad. 2111 cu S=4003 mp, nr. cad. 58352 cu S= 1409 mp, nr. cad. 58354 cu S=1668 mp, nr. cad. 58355 cu S= 763 mp. Accesul la teren se face din DJ 797, pe străzi existente și la final din str. Arinului sau str. Râturi.
Prin P.U.Z. se propune parcelarea terenului pentru construire locuințe cu funcțiuni complementare, amplasate de o parte și alta a unui drum median. Acest drum va avea profil transversal de 9 m. Noul drum, după ce va fi pietruit, va fi cedat în domeniul public al Comunei Sîntandrei pentru a putea fi executate extinderile de rețele stradale de utilități.


   Domnii consilieri Ovidiu Alexandru Cseh și Sebastian Horea Șuteu, precizează că la acest punct al ordinii de zi, au un interes față de problema care se dezbate anunțând abținerea de la vot, retragerea din sala de ședințe pe perioada deliberării și cere consemnarea acestora în procesul verbal.


   Dna. consilier Marinela Nadia Moș, membră a Comisiei de Urbanism, prezintă avizul favorabil al comisiei de specialitate.

      Nefiind discuții pe marginea acestui punct, dl. Consilier Toader Timiș președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și 2 „abțineri”, este adoptată H.C.L. nr. 161 din 27.11.2018 aprobarea Planului Urbanistic Zonal ”Parcelare teren pentru locuințe și funcțiuni complementare, localitatea Sîntandrei, comuna Sîntandrei, nr. cad. 2111, 58355, 58354, 58352”, având ca beneficiari: Andrișca Georghe, Cseh Ovidiu Alexandru cu soția Cseh Daniela Ioana și Șuteu Dumitru cu soția Șuteu Ana.

Se trece la discutarea punctului 17 al Ordinii de zi, Proiect de hotărâre privind aprobarea Planului Urbanistic Zonal ”Parcelare teren pentru locuințe și funcțiuni complementare, nr. cad. 7009, localitatea Sîntandrei, comuna Sîntandre, județul Bihor”, având ca beneficiari: Lencar Horea - Cristian, Lencar – Moțoc Andrada – Cătălina, Moțoc Ioan, Moțoc Cornelia, Roponcea Gabriel – Mădălin, Roponcea Florica, Roponcea Gavril, Roponcea Cornelia, Bistran Vasile, Bistran Iuliana, Vereș Eugen – Constantin, Vereș Anima, Stanciu Silviu - Petru, Tocuț Simona – Florina, Jurgea Roxana – Daniela și Jurjea Ionuț – Nataniel.

Domnul Lencar Horea – Cristian este reprezentantul legal al coproprietarilor de teren, pentru aprobarea PUZ-ului menționat.
D-l. președinte de ședință Toader Timiș dă cuvântul domnului primar care prezintă proiectul, menționând că Terenul studiat este situat în estul localității Sîntandrei, între calea ferată Oradea - Cheresig și canalul Peța, paralel cu strada 1 Decembrie și înainte de parcelarea aprobată prin HCL Sîntandrei nr. 29 din 07.05.2005. Imobilul se află în intravilan, UTR 3 - L3 zonă de locuire cu funcțiuni complementare și este identificat prin parcela cu nr. cad. 7009, înscrisă în CF nr. 7009 (CF sporadic nr. 54034) cu suprafața de 12731 mp.
 
Accesul se face din drumul județean DJ 797, pe str. 30 Noiembrie până la calea ferată Oradea - Cheresig, apoi pe drumul adiacent cu linia CF.
Prin acest P.U.Z. se propune parcelarea terenului în 26 de parcele pentru construire de locuințe de o parte și alta a unui drum nou creat cu profil de 12 m și realizarea unui pod de legătură rutier și pietonal peste canal Peța cu lățime de 12 m pentru acces din capătul opus al lotului. La capătul dinspre calea ferată, inițiatorii PUZ vor ceda o fîșie de teren de circa 3 m lățime pentru constituirea unui drum public paralel cu calea ferată.

Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.

       Nefiind alte discuții pe marginea acestui punct, dl. Consilier Toader Timiș președinte de ședință, îl supune la vot, prin vot deschis prin ridicarea mâinii și cu 14 voturi „pentru”, fără voturi „împotrivă” și fără „abțineri”, este adoptată H.C.L. nr. 162 din 27.11.2018 privind aprobarea Planului Urbanistic Zonal ”Parcelare teren pentru locuințe și funcțiuni complementare nr. cad. 7009, localitatea Sîntandrei, județul Bihor”, având ca beneficiari: Lencar Horea - Cristian, Lencar – Moțoc Andrada – Cătălina, Moțoc Ioan, Moțoc Cornelia, Roponcea Gabriel – Mădălin, Roponcea Florica, Roponcea Gavril, Roponcea Cornelia, Bistran Vasile, Bistran Iuliana, Vereș Eugen – Constantin, Vereș Anima, Stanciu Silviu - Petru, Tocuț Simona – Florina, Jurgea Roxana – Daniela și Jurjea Ionuț – Nataniel.

La punctul 18 al ordinii de zi, dl. Consilier Toader Timiș preşedinte de ședință, dă cuvântul d-lui Primar care prezintă Proiectul de hotărâre privind aprobarea Planului Urbanistic Zonal ”Parcelare teren și reglementare teren pentru amplasare de locuințe cu funcțiuni complementare, nr. cad. 56871 și 57617 localitatea Sîntandrei, comuna Sîntandrei, județul Bihor”, având ca beneficiari: Burda Ana și Bădulescu Alina - Daciana.
 
  Terenul studiat este situat în estul localității Sîntandrei, între calea ferată Oradea - Cheresig la sud, Pârâul Peța la nord, paralel cu str. 1 Decembrie și str. Cocorilor. Imobilul este alcătuit din două loturi identificate prin nr. cad. 12167 (vechi 57617), înscris în CF nr. 12167 cu suprafața de 8281 mp și nr. cad. 11054 (vechi 56821), înscris în CF nr. 11054 cu suprafața de 9354 mp, suprafața totală fiind de 17635 mp. Accesul la teren se face din drumul județean DJ 797, pe străzi existente ( str. Rozmariului sau 30 Noiembrie) și în final din drumul paralel cu calea ferată identificat prin nr. topo 1533.
  
   Conform PUG valabil, din 2006, terenul se află în intravilan – UTR 3, subzona L2 - zonă de locuire cu interdicție de construire până la elaborare PUZ / PUD.
 
   Prin P.U.Z. se urmărește parcelarea terenului în 26 parcele dispuse pe o parte și alta a unui drum median nou creat cu lățimea de 12,0 m. Din drumul nou se va asigura continuarea în viitor a legăturii cu str. Cocorilor pe la mijlocul acesteia. De asemenea, din drumul nou creat, ca și pentru celelalte drumuri aflate în situații similare (str. Cocorilor, str. 1 Decembrie), se propune realizarea unui podeț auto și pietonal de trecere și legătură cu culoarul de servitute publică propus pe partea opusă a pârâului Peța.
Dl. consilier Sebastian Horea Şuteu, președintele Comisiei Urbanism, prezintă avizul favorabil al comisiei de specialitate.

      Nefiind discuții pe marginea acestui punct, dl. Consilier Toader Timiș președinte de ședință, îl supune la vot, prin vot deschis prin ridicarea mâinii și cu 12 voturi „pentru”, fără voturi „împotrivă” și 2 „abțineri”, este adoptată H.C.L. nr. 163 din 27.11.2018 privind aprobarea Planului Urbanistic Zonal ”Parcelare și reglementare teren pentru amplasare de locuințe cu funcțiuni complementare, nr. cad. 12167 și 11054 sat Sîntandrei, comuna Sîntandrei, județul Bihor”, având ca beneficiari: Bădulescu Alina – Daciana și Burda Ana.


La Diverse, d-l. Primar prezintă următoarele cereri :


→ d-na. Viorica Vancea, cu domiciliul în com. Sîntandrei, sat Sîntandrei, nr. 291A, jud. Bihor, prin cererea înregistrată sub nr. 12748 / 02.11.2018, solicită achiziţionarea terenului atribuit în baza Legii nr. 15 / 2003 de către Primăria Sîntandrei situat în Sîntandrei, strada Rândunicii, nr. 13, în suprafață de 400 mp. În urma analizării cererii şi a discuţiilor purtate, consilierii decid în unanimitate aprobarea vânzării terenului și propun întocmirea raportului de evaluare.

→ d-na. Nicoleta Spătar, cu domiciliul în loc. Oradea, str. Înfrățirii, nr. 2, jud. Bihor, prin cererea înregistrată sub nr. 12908 / 07.11.2018, solicită achiziţionarea terenului concesionat de către Primăria Sîntandrei situat în com. Sîntandrei, localitatea Palota, nr.40D. În urma analizării cererii şi a discuţiilor purtate, consilierii decid în unanimitate aprobarea vânzării terenului și propun întocmirea raportului de evaluare.

→ d-l. Mihai Nicolae Merca, în calitate de administrator al sociatății SC Mivinia SRL, cu sediul în com. Sîntandrei, str. Râturi, nr. 8, jud. Bihor, prin cererea înregistrată sub nr. 13071 / 13.11.2018 solicită concesionarea terenului proprietate a Comunei Sîntandrei, situată în partea de sud (în spate) a parcelelor de teren situate în Sîntandrei, str. Râturi, nr. 8 și 10, până la limita noului drum de legătură cu Oradea. Cu privire la această cerere și în urma discuțiilor purtate, consilierii decid verificarea situației terenului indicat pentru a nu afecta drumul nou creat în zonă și rediscutarea acestei cereri într-o ședință viitoare. 


→ d-l. Cosmin Laviniu Lascu, domiciliat în com. Sîntandrei, nr. 428, jud. Bihor, în calitate de preot paroh al Parohiei Ortodoxe Palota, prin cererea înregistrată sub nr. 13328 / 19.11.2018 solicită sprijin financiar în vederea finalizării lucrărilor efectuate anul acesta la Parohia Ortodoxă Palota. 
Totodată, dl. Purtan Daniel – Cristian, în calitate de preot paroh al Parohiei Sîntandrei II cu Hramul Sf. Ap. Andrei solicită un sprijin financiar pentru acoperirea unor cheltuieli și plata unor lucrări care s-au efectuat și încă se continuă în momentul de față la parohie. Cu privire la aceste solicitări și în urma discuțiilor purtate consilierii decid să păstrăze cererile în analiză pentru o eventuală rectificare de buget; dl. consilier Ciprian Mihai Fechetea menționând că ar trebui să se țină de înțelegerea prin care au stabilit că până în anul 2020 nu vor mai atribui bani bisericilor din comună.
 
În continuare dna. consilier Daniela Achim dorește să știe în ce stadiu se află proiectul privind înființarea unei piețe de legume în Sîntandrei. 

Dl. Primar precizează că este avut în vedere acest proiect, dar ar trebui să găsească un alt amplasament, cel avut în vedere inițial nefiind foarte potrivit pentru această destinație.


Dl. Consilier Ovidiu Alexandru Cseh dorește să atragă atenția cu privire la modul în care firma Reosal distribuie sacii pentru colectarea selectivă.

Dl. Primar subliniază că se are în vedere distribuirea unui număr mai mare de saci pe gospodărie de anul viitor, posibil ca să fie distribuiți chiar sacii necesari pe o perioadă de 3 - 4 luni.


Totodată, dl. Consilier Ovidiu Alexandru Cseh solicită ca firma Reosal să pună la dispoziția cetățenilor și o altă modalitate de plată a facturilor.


Dl. Consilier Ciprian Mihai Fechetea precizează că se pot plăti și online facturile, prin internet banking.

Dl. Consilier Ciprian Mihai Fechetea solicită încheierea unui contract cu ADP Oradea pentru ridicarea câinilor vagabonzi.


Dl. Primar afirmă că există contract încheiat.


→ d-na. Claudia Alzaid, domiciliată în Oradea, str. B-dul Dacia, nr. 105/A, bl. B 3, sc. F, ap. 7, et. 2, jud. Bihor, dorește să știe un răspuns la cererea înregistrată sub nr. 12516 / 29.10.2018 prin care a solicitat concesionarea terenului cu număr cad. 8341 cu suprafața de 8427 mp. Motivul solicitării concesionării acestui teren este suprafața foarte mică care există în prezent între blocurile ANL față de domeniul unde își desfășoară activitatea de creștere a ovinelor. 

Consilierii îi comunică că au în vedere această cerere, urmând să respecte pașii necesari pentru declanșarea procedurii de licitație a acestuia.


→ doamna Ioana Ardeleanu, medic specialist în medicină de familie, în calitate de administrator al S.C. ALBADAMED S.R.L., cu sediul social în localitatea Sîntandrei, nr.92A, prin cererea înregistrată sub nr. 13736 / 27.11.2018 solicită informare cu privire la stadiul documentației de închiriere a spațiului cu destinație de cabinet medical situat în imobilul primăriei la nr. 526, spațiu care a fost aprobat spre închiriere de către Consiliul Local, conform HCL nr. 85 / 31 iulie 2018, precizând că nu a fost trecută pe ordinea de zi documentația de închiriere a acestui spațiu medical.
De asemenea d-na Ardeleanu prezintă consilierilor Hotărârea nr. 3 / 25.04.2018 a Comisiei pentru asistență medicală primară, de pe lângă Casa de Asigurări de Sănătate Bihor, prin care s-a stabilit necesarul de medici de familie cu liste proprii pe UAT, respectiv pentru UAT Sîntandrei s-a stabilit un necesar de 3 medici de familie cu liste proprii, în prezent existând un număr de 2 medici de familie în contract cu CAS Bihor.

→ domnul Gheorghe Oros, domiciliat în Sîntandrei. Str. Toamnei, nr. 25, jud. Bihor, proprietar al terenului cu nr. cadastral 6577 (nr. vechi 53694), revine la o cerere discutată anterior în ședința de consiliu, prin care a solicitat concesionarea terenului din spatele proprietății sale pentru curățare și amenajarea unui spațiu verde. Astfel cu aprobarea Consiliului Local Sîntandrei s-a delimitat terenul cu nr. cad. 12279 din proprietatea privată a comunei și s-a întocmit un raport de evaluare pentru estimarea redevenței pentru concesionarea proprietății imobiliare.

Această solicitare este adusă din nou în discuție consiliului local fiind necesară întocmirea unei documentații cadastrale din care să rezulte delimitarea zonelor de protecție și de siguranță aferente capacităților energetice, fiind evidențiate culoarele de siguranță, deoarece acest teren este traversat de rețeaua de alimentare cu energie electrică de înaltă tensiune de 110 kv și de medie de 20 kv.
Consilierii sunt de acord cu întocmirea documentației.


Nefiind alte probleme la ordinea de zi, întrebări sau interpelări, preşedintele de şedinţă, domnul consilier Toader Timiș, declară închise lucrările şedinţei.

PREŞEDINTE DE ŞEDINŢĂ







     SECRETAR,

     CONSILIER



 Toader TIMIȘ







             Dorina ILEA         
